19 Mei

19 Mei merupakan hari ke-139 (hari ke-140 dalam tahun lompat) dalam takwim Gregorius. Tinggal 226 hari sebelum memasuki tahun selepasnya.

Hari ini juga merupakan Hari Belia dan Sukan di Turki.

Peristiwa 

 1536 - Permaisuri dan isteri kedua Henry VIII dari England, Anne Boleyn (gambar) dijatuhkan hukuman pancung di Menara London atas dakwaan berzina dan penderhakaan.
 1649 - Parlimen Rump meluluskan akta untuk menubuhkan Komanwel England secara rasmi.
 1743 – Jean-Pierre Christin, seorang ahli fizik Perancis, menerbitkan reka bentuk jangka suhu raksa berskala centigrade, di mana 0 dan 100 masing-masing mewakili titik beku dan didih air.
 1780 - Gabungan asap, kabus dan litupan awan tebal menyebabkan gelap-gelita di sebahagian kawasan New England, Amerika Syarikat dan sebahagian Kanada pada waktu tengah hari.
 1802 - Anugerah Légion d'honneur ("legion yang mulia") (gambar) dimulakan oleh Konsul Pertama Republik Perancis Napoleon Bonaparte, sebagai anugerah untuk askar dan orang awam.
 1921 - Kongres Amerika Syarikat meluluskan Akta Kuota Kecemasan untuk menetapkan kuota negara terhadap imigrasi ke Amerika Syarikat.
 1922 - Pertubuhan Peneroka Muda Kesatuan Soviet diasaskan.
 1961 - Venera 1 menjadi objek buatan manusia pertama terbang lalu planet lain selepas melintasi Zuhrah (kuar angkasa ini telah gagal berhubung dengan Bumi sejak sebulan lepas dan tidak menghantar data kembali).
 2007 - Perkahwinan diraja antara Raja Muda Perak Raja Dr. Nazrin Shah dan Tuanku Zara Salim Davidson selamat dilangsungkan di Istana Iskandariah, Kuala Kangsar.
 2010 - Setelah dua bulan bercanggah, tentera Thai menyerang (gambar) kem Baju Merah di Bangkok, memaksa mereka menyerah.
 2011 - Dominique Strauss-Kahn meletakkan jawatan sebagai ketua Kumpulan Wang Antarabangsa ekoran daripada tuduhan serangan seksual.
 2012 - Dalam bola sepak, Liga Juara-Juara UEFA berakhir dengan Chelsea menewaskan Bayern Munich melalui tendangan penalti.

Kelahiran 
 1977 - Manuel Almunia, penjaga gol Arsenal F.C.
 1979 - Andrea Pirlo, pemain bola sepak A.C. Milan

Kematian 
 1994 - Jacqueline Kennedy Onassis

Mei
Hari dalam tahun